**Nagybajom Város Önkormányzat Polgármesterének 4. /2020. (III. 23.) számú rendelete**

**a közterületen történő szeszes ital fogyasztás korlátozásáról**

Nagybajom Város Önkormányzat Polgármestere a veszélyhelyzet kihirdetéséről szóló 40/2020. ( III. 11.) Korm. rendelet, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény ( a továbbiakban Katasztrófavédelmi törvény ) 46. § (4) bekezdésében foglaltaknak megfelelően, az Alaptörvény 32. cikk (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva, valamint a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a közterületen történő szeszes ital fogyasztás korlátozásáról a következőket rendeli el:

1. **§**

(1) Tilos a szeszes ital fogyasztása a közterületeken.

(2) Nem terjed ki az (1) bekezdés hatálya:

a) az érvényes közterület-használati megállapodással rendelkező vendéglátó egységekre nyitvatartási időben, valamint az engedéllyel szervezett és engedéllyel rendelkező alkalmi rendezvényekre,  
b) minden év első és utolsó napjára.

1. **§**

Az 1. § (1) bekezdés alkalmazása szempontjából:

a*) közterület:* a tulajdonos személyétől, illetve a tulajdonformától függetlenül minden olyan közhasználatra szolgáló terület, amely mindenki számára korlátozás nélkül, vagy azonos feltételek mellett igénybe vehető, ideértve a közterületnek közútként szolgáló és a magánterületnek a közforgalom elől el nem zárt részét is.

b*) szeszes ital:* gyógynövények gyógyászati jellegű szeszes kivonata, valamint ezek felhasználásával készült termék és az alacsony 1,2%-nál kevesebb alkoholtartalmú üdítőitalok kivételével minden alkoholtartalmú ital.

1. **§**

E rendelet a kihirdetése napján lép hatályba, rendelkezéseit a hatályba lépés napjától kell alkalmazni. A rendelet kihirdetéséről a jegyzőgondoskodik.

**……………………………..                                     ……………………………**

**Pirka Mátyás sk. dr. Hornung Judit sk.**

**polgármester                                                                 jegyző**

**Kihirdetve :**

**Nagybajom, 2020. március 26.**

**dr. Hornung Judit sk.**

**jegyző**